Golden Globe

Die Golden Globes is Amerikaanse pryse wat sedert 1944 deur die 93 lede van die Hollywood Foreign Press Association (HFPA) toegeken word vir uitnemendheid in rolprente en op televisie, plaaslik en internasionaal. Die jaarlikse formele seremonie waarop die pryse toegeken word, is ’n belangrike deel van die rolprentwese se prysseisoen, wat eindig met die jaarlikse Oscar-toekenningsaand.

Die 76ste Golden Globe-toekenningsaand, wat uitnemendheid in 2018 vereer het, is op 6 Januarie 2019 in die Beverly Hilton Hotel in Beverly Hills, Kalifornië, gehou. Dit vind sedert 1961 hier plaas.

Kategorieë

Rolprente 
 Beste rolprent – drama
 Beste rolprent – musiekblyspel of komedie
 Beste regisseur
 Beste akteur – rolprentdrama
 Beste akteur – musiekblyspel of komedie
 Beste aktrise – rolprentdrama
 Beste aktrise – musiekblyspel of komedie
 Beste byspeler – rolprent
 Beste byspeelster – rolprent
 Beste draaiboek
 Beste oorspronklike musiek
 Beste oorspronklike liedjie
 Beste buitelandse rolprent
 Beste vollengte-animasieprent (sedert 2006)
 Cecil B. DeMille-prys vir lewenslange bydrae tot die rolprentwese

Televisie 
Sedert 1956:
 Beste dramareeks
 Beste komediereeks
 Beste akteur in ’n TV-dramareeks
 Beste akteur in ’n TV-komediereeks
 Beste aktrise in ’n TV-dramareeks
 Beste aktrise in ’n TV-komediereeks
 Beste minireeks of rolprent vir TV
 Beste akteur in ’n minireeks of rolprent vir TV
 Beste aktrise in ’n minireeks of rolprent vir TV
 Beste byspeler in ’n minireeks of rolprent vir TV
 Beste byspeelster in ’n minireeks of rolprent vir TV

Verwysings

Eksterne skakels 
 
  Hierdie artikel is vertaal uit die Engelse Wikipedia
 Amptelike webtuiste van die Golden Globes